ആലപ്പുഴ മെഡിക്കല് കോളേജ് ആശുപത്രി സൂപ്രണ്ടിനെ മാറ്റി അമ്ബലപ്പുഴ : ആലപ്പുഴ മെഡിക്കല് കോളേജ് ആശുപത്രി സൂപ്രണ്ടിനെ സ്ഥാനത്തു നിന്നു നീക്കം ചെയ്തു.പകരം സൂപ്രണ്ടായി ഡോ: സജീവ് ജോര്ജ് പുളിക്കലിനെ നിയമിച്ചുകൊണ്ട് ആരോഗ്യ വകുപ്പ് ഉത്തരവിറക്കി. മെഡിക്കല് കോളേജാശുപത്രിയില് രണ്ടു പേരുടെ മരണ വിവരം യഥാ സമയം അറിയിക്കാന് വൈകിയത് വലിയ വിവാദം സൃഷ്ടിച്ചിരുന്നു. ചെങ്ങന്നൂര് പെരുങ്ങാല സ്വദേശി തങ്കപ്പന്, ഹരിപ്പാട് സ്വദേശി ദേവദാസ് എന്നിവര് മെഡിക്കല് കോളേജാശുപത്രിയില് ചികിത്സയിലിരിക്കെ മരണമടഞ്ഞിട്ട് ദിവസങ്ങള് കഴിഞ്ഞാണ് വിവരം ബന്ധുക്കളെ അറിയിച്ചത്.ഇതിനെത്തുടര്ന്ന് ബന്ധുക്കള് ആരോഗ്യ വകുപ്പു മന്ത്രിക്ക് നല്കിയ പരാതിയെത്തുടര്ന്ന് മെഡിക്കല് വിദ്യാഭ്യാസ ഡയറക്ടര് അന്വേഷണം നടത്തിയിരുന്നു. ഈ അന്വേഷണ റിപ്പോര്ട്ടില് ആശുപത്രി അധികൃതര്ക്ക് വീഴ്ച സംവിച്ചതായി ചൂണ്ടിക്കാട്ടിയിരുന്നു.ഇതിനെത്തുടര്ന്നാണ് ഇപ്പോള് അന്വേഷണ വിധേയമായി സൂപ്രണ്ട് സ്ഥാനത്തു നിന്ന് ഡോ.ആര്.വി.രാം ലാലിനെ നീക്കം ചെയ്തത്.